# 18a etapa del Tour de França de 2013

La 18a etapa del Tour de França de 2013 es disputà el dijous 18 de juliol de 2013 sobre un recorregut de 172,5 km entre Gap (Alts Alps) i el cim de L'Aup d'Uès (Isère).
El vencedor de l'etapa fou el francès Christophe Riblon (AG2R La Mondiale), que s'imposà en solitari en l'arribada a L'Aup d'Uès després de superar en els darrers quilòmetres d'ascensió a l'estatunidenc Tejay van Garderen (BMC Racing Team). Christopher Froome (Team Sky) conservà el lideratge, tot i que va perdre poc més d'un minut respecte Nairo Quintana (Movistar Team) i Joaquim Rodríguez (Team Katusha). La lluita per la segona posició quedà més viva que mai a la fi de l'etapa, amb quatre corredors separats per poc més de 45 segons.

## Recorregut

Etapa reina de la cursa als Alps, amb un doble pas per l'Aup d'Uès per primera vegada en la història del Tour. La cursa surt de Gap (Alts Alps) i ja de bon començament es troben la primera de les dificultats puntuables per a la muntanya del dia, el Coll de Manse, de segona categoria, que dos dies abans havien fet de baixada. Un terreny trenca-cames duu els ciclistes cap al coll d'Ornon, pas previ a l'esprint de Le Bourg-d'Oisans (km 108) i l'inici de la primera de les ascensions a l'Aup d'Uès (12,3 km al 8,4%) que es corona al km 122,5 d'etapa. Tot seguit, quasi sense baixada, s'inicia l'ascensió a l'inèdit coll de Sarenne, el qual destaca més pel seu perillós descens, que permet iniciar novament l'ascensió a l'Aup d'Uès, punt final de l'etapa.

## Desenvolupament de l'etapa

Diferents intents d'escapada es produïren en l'ascensió al Coll de Manse, però no va ser fins al descens d'aquest quan es formà una escapada integrada per nou corredors: Sylvain Chavanel (Omega Pharma-Quick Step), Moreno Moser (Cannondale), Tejay Van Garderen (BMC Racing Team), Jens Voigt (RadioShack-Leopard), Arnold Jeannesson (FDJ), Christophe Riblon (AG2R La Mondiale), Andrey Amador (Movistar Team), Lars Boom (Belkin Pro Cycling Team) i Tom Danielson (Garmin-Sharp). Quan l'escapada ja estava consolidada, del gran grup van escapar-se Sergio Paulinho i Nicolas Roche (Team Saxo-Tinkoff) però en cap moment s'acostaren a menys de quatre minuts i mig del grup capdavanter. Amb tot, això obligà el Team Sky a posar un ritme viu per tenir controlats els companys d'equip d'Alberto Contador. Els escapats aconseguiren una màxima diferència de 8' 25", que s'havia reduït a 7' 45" al pas pel coll d'Ornon. En el seu descens es trencà el grup capdavanter, quedant al capdavant Moser, Van Garderen, Riblon, Chavanel i Boom. Tot i que els escapats es van tornar a unir en les primeres rampes de l'Aup d'Uès, a manca de 10 km pel cim Van Garderen accelerava per fer en solitari la major part de l'ascensió. A manca d'un quilòmetre va ser agafat per Moser i Riblon, continuant junts fins al coll de Sarenne. En el descens Van Garderen i Riblon van tenir problemes i quedaren endarrerits respecte a Moser, però en finalitzar el descens es tornaren a unir.
Al gran grup, homes que no preocupaven en la general feren els primers atacs en l'ascensió a l'Aup d'Uès: Pierre Rolland (Team Europcar), Wout Poels (Vacansoleil-DCM), Mikel Nieve (Euskaltel–Euskadi) i Andy Schleck (RadioShack-Leopard). En la difícil baixada del coll de Sarenne atacaren Contador i Kreuziger, gastant unes forces que després necessitarien en l'ascensió final, sent neutralitzats a manca de 25 km per a l'arribada.
Els tres escapats iniciaren la darrera ascensió amb 5'15" sobre el grup del líder, però poc després Van Garderen se n'anà en solitari cap al cim. Riblon es mantingué uns 40" rere seu, però un defalliment de l'estatunidenc en els darrers 4 km li permeté superar-lo a manca de 2 km i guanyar l'etapa en solitari.
Entre el gran grup, el Movistar Team imposava un fort ritme d'ascensió i animava a Froome a atacar. Aquesta acceleració deixà enrere a Contador i Kreuziger, però no pas a Nairo Quintana, que li seguí el ritme. Poc després Froome i Quintana eren agafats per Joaquim Rodríguez (Team Katusha) i Richie Porte (Team Sky). A manca de 5 km el mallot groc va tenir un defalliment, cosa que fou aprofitat per Quintana i Rodríguez per deixar-lo enrere i obtenir poc més d'un minut sobre Froome en l'arribada. Contador va poder conservar la segona posició per escassos segons. Una vegada finalitzada l'etapa, Froome i Porte foren sancionats amb 20 segons per un avituallament irregular.

## Esprints

| Esprint intermedi de Le Bourg-d'Oisans (km 108) Primer Lars Boom (NED)20 pts Segon Sylvain Chavanel (FRA)17 pts Tercer Christophe Riblon (FRA)15 pts Quart Moreno Moser (ITA)13 pts Cinquè Tejay van Garderen (USA)11 pts Sisè Thomas Danielson (USA)10 pts Setè Jens Voigt (GER)9 pts Vuitè Andrey Amador (CRC)8 pts Novè Arnold Jeannesson (FRA)7 pts Desè Sérgio Paulinho (POR)6 pts Onzè Nicolas Roche (IRL)5 pts Dotzè André Greipel (GER)4 pts Tretzè Peter Sagan (SVK) 3 pts Catorzè Fabio Sabatini (ITA)2 pts Quinzè Maciej Bodnar (POL)1 pt | Arribada a L'Aup d'Uès (km 172,5) Primer Christophe Riblon (FRA)20 pts Segon Tejay van Garderen (USA)17 pts Tercer Moreno Moser (ITA)15 pts Quart Nairo Quintana (COL) 13 pts Cinquè Joaquim Rodríguez (CAT)11 pts Sisè Richie Porte (AUS)10 pts Setè Chris Froome (GBR) 9 pts Vuitè Alejandro Valverde (ESP)8 pts Novè Mikel Nieve (ESP)7 pts Desè Jakob Fuglsang (DEN)6 pts Onzè Alberto Contador (ESP)5 pts Dotzè Roman Kreuziger (CZE)4 pts Tretzè Michael Rogers (AUS)3 pts Catorzè Andrew Talansky (USA)2 pts Quinzè José Serpa (COL)1 pt |

## Ports de muntanya

| 1. Coll de Manse. 1268m. 2a categoria (km 13) (6,6 km al 6,2%) Primer Ryder Hesjedal (CAN)5 pts Segon Arnold Jeannesson (FRA)3 pts Tercer Thomas Voeckler (FRA)2 pts Quart John Gadret (FRA)1 pt | 2. Rampa de Motty. 982m. 3a categoria (km 45) (2,4 km al 8,0%) Primer Thomas Danielson (USA)2 pts Segon Christophe Riblon (FRA)1 pt |
| 3. Coll d'Ornon. 1371m. 2a categoria (km 95) (5,1 km al 6,7%) Primer Arnold Jeannesson (FRA)5 pts Segon Sylvain Chavanel (FRA)3 pts Tercer Jens Voigt (GER)2 pts Quart Thomas Danielson (USA)1 pt | 4. L'Aup d'Uès. 1765m. Categoria especial (km 122,5) (12,3 km al 8,4%) 1r Moreno Moser (ITA)25 pts 2n Christophe Riblon (FRA)20 pts 3r Tejay van Garderen (USA)16 pts 4t Jens Voigt (GER)14 pts 5è Thomas Danielson (USA)12 pts 6è Arnold Jeannesson (FRA)10 pts 7è Lars Boom (NED)8 pts 8è Andrey Amador (CRC)6 pts 9è Sylvain Chavanel (FRA)4 pts 10è Mikel Nieve (ESP)2 pts |
| 5. Coll de Sarenne. 1999m. 2a categoria (km 131,5) (3,0 km al 7,8%) Primer Tejay van Garderen (USA)5 pts Segon Christophe Riblon (FRA)3 pts Tercer Jens Voigt (GER)2 pts Quart Moreno Moser (ITA)1 pt | 6. L'Aup d'Uès. 1765m. Categoria especial (km 172,5) (13,8 km al 8,1%) 1r Christophe Riblon (FRA)50 pts 2n Tejay van Garderen (USA)40 pts 3r Moreno Moser (ITA)32 pts 4t Nairo Quintana (COL) 14 pts 5è Joaquim Rodríguez (CAT)24 pts 6è Richie Porte (AUS)20 pts 7è Chris Froome (GBR) 16 pts 8è Alejandro Valverde (ESP)12 pts 9è Mikel Nieve (ESP)8 pts 10è Jakob Fuglsang (DEN)4 pts |

## Classificació de l'etapa

| | Ciclista | Equip | Temps |
| 1 | Christophe Riblon (FRA) | AG2R La Mondiale | 4h 51' 32" |
| 2 | Tejay van Garderen (USA) | BMC Racing Team | + 59" |
| 3 | Moreno Moser (ITA) | Cannondale | + 1' 27" |
| 4 | Nairo Quintana (COL) | Movistar Team | + 2' 12" |
| 5 | Joaquim Rodríguez (CAT) | Team Katusha | + 2' 15" |
| 6 | Richie Porte (AUS) | Team Sky | + 3' 18" |
| 7 | Chris Froome (GBR) | Team Sky | + 3' 18" |
| 8 | Alejandro Valverde (ESP) | Movistar Team | + 3' 22" |
| 9 | Mikel Nieve (ESP) | Euskaltel–Euskadi | + 4' 15" |
| 10 | Jakob Fuglsang (DEN) | Astana Qazaqstan Team | + 4' 15" |

## Classificació general

| | Ciclista | Equip | Temps |
| 1 | Chris Froome (GBR) | Team Sky | 71h 02' 19" |
| 2 | Alberto Contador (ESP) | Team Saxo-Tinkoff | + 5' 11" |
| 3 | Nairo Quintana (COL) | Movistar Team | + 5' 32" |
| 4 | Roman Kreuziger (CZE) | Team Saxo-Tinkoff | + 5' 44" |
| 5 | Joaquim Rodríguez (CAT) | Team Katusha | + 5' 58" |
| 6 | Bauke Mollema (NED) | Belkin Pro Cycling Team | + 8' 58" |
| 7 | Jakob Fuglsang (DEN) | Astana Qazaqstan Team | + 9' 33" |
| 8 | Michael Rogers (AUS) | Team Saxo-Tinkoff | + 14' 26" |
| 9 | Michał Kwiatkowski (POL) | Omega Pharma-Quick Step | + 14' 38" |
| 10 | Laurens ten Dam (NED) | Belkin Pro Cycling Team | + 14' 39" |

## Classificacions annexes

| Classificació per punts Ciclista Equip Punts 1r  Peter Sagan (SVK) Cannondale 380 pts 2n  Mark Cavendish (GBR) Omega Pharma-Quick Step 278 pts 3r  André Greipel (GER) Lotto-Belisol 227 pts | Classificació de la muntanya Ciclista Equip Punts 1r  Chris Froome (GBR) Team Sky 104 pts 2n  Nairo Quintana (COL) Movistar Team 97 pts 3r  Christophe Riblon (FRA) AG2R La Mondiale 77 pts |
| Classificació del millor jove Ciclista Equip Temps 1r  Nairo Quintana (COL) Movistar Team 71h 07' 51" 2n  Michał Kwiatkowski (POL) Omega Pharma-Quick Step + 9' 06" 3r  Andrew Talansky (USA) Garmin-Sharp + 10' 52" | Classificació per equips Equip Temps 1r Team Saxo-Tinkoff 212h 29' 26" 2n AG2R La Mondiale + 06' 05" 3r RadioShack-Leopard + 12' 29" |

## Abandonaments

* William Bonnet (FRA) (FDJ): abandona.
* Alexei Lutsenko (KAZ) (Astana Qazaqstan Team): abandona.

## Notes i referències

* 1 2 «ÉTAPE 18 - Gap / Alpe-d'Huez 172,5 km» (en francès). letour.fr. [Consulta: 19 juliol 2013].
* 1 2 López-Egea, Sergi «Purito acaricia el podi de París, on s'instal·la Quintana». El Periódico de Catalunya, 18-07-2013 [Consulta: 23 juliol 2013].
* ↑ López-Egea, Sergi «Purito posa la directa». El Periódico de Catalunya, 19-07-2013 [Consulta: 23 juliol 2013].
* ↑ G. Luque, Xavier «Tour de Francia: Esto se anima». La Vanguardia, 18-07-2013 [Consulta: 23 juliol 2013].
* ↑ Ruiz Marull, David «Tour de Francia: Alpe d'Huez exprime a Froome y a Contador». La Vanguardia, 18-07-2013 [Consulta: 23 juliol 2013].
* ↑ «Sancionan a Froome con 20 segundos por avituallamiento irregular». El Mundo Deportivo, 18-07-2013 [Consulta: 23 juliol 2013].
* ↑ Piedrabuena, Carles «Riblon triunfa en el mítico Alpe d'Huez». El Mundo Deportivo, 18-07-2013 [Consulta: 23 juliol 2013].

## Enllaços externs

* 18a etapa al web del Tour de França